**Y Parchedicaf | The Most Revd Andrew John**
**Archesgob Cymru ac Esgob Bangor | Archbishop of Wales and Bishop of Bangor**

 **Gweddïau**

1.

Dduw y cyfan sydd ac a fydd,

clyw ein gweddi ar y diwrnod Gweithredu Byd-eang hwn:

clywn dy alarnad

am y dinistr i’r hinsawdd a bywyd pawb;

ymunwn â’th alarnad

gan ofyn am faddeuant drosom

am y distryw a achosodd dynoliaeth

i bob cornel o’r byd;

unwn ein lleisiau

fel y bydd ein galarnad yn symud i weithredu,

a gweithredu i gyfiawnder ac iachau,

i ddyfodol lle gall yr holl greadigaeth ffynnu.

Bydded i’n lleisiau cael eu clywed y diwrnod hwn,

bydded i’n lleisiau barhau i gael eu clywed

gan y rhai sy’n paratoi ar gyfer COP28,

bydded i’r diwrnod hwn fod yn wir yn ddiwrnod

dechreuadau newydd, bywyd newydd,

Amen.

2.

Dduw pob amser a thymor,

anadla i’r byd frys

am iachau ac adfer

y byd hwn yn ein gofal.

Am y difrod a achoswyd gennym

drwy lygrwyr ac allyriadau,

maddau i ni.

Dduw pob amser a thymor,

anadla i’r byd ddyfnder cariad

i ysbrydoli ac annog

ymdrechu am fyd iachach.

O’r distryw a achoswyd gennym

helpa ni i adeiladu ar graig sy’n cynnal,

nawr ac i’r dyfodol.

Amen.

**3.**

Dduw’r holl greadigaeth,

agor ein calonnau a’n meddyliau

i geisio dealltwriaeth ddyfnach

o’r ffydd y gelwaist ni iddi,

ac o’r rhan sydd gennym i’w chwarae

yn nyfodol y blaned hon.

Dangos i ni y ffordd o gysylltiad dyfnach

gyda’r byd yr ydym yn byw ynddo,

o’r ddaear dan ein traed,

i’r awyr uwch ein pennau,

o’r nentydd a’r moroedd,

i’r bywyd gwyllt a phopeth sy’n tyfu o’n hamgylch.

Dduw’r holl greadigaeth,

galluoga ac ysbrydola ni,

wrth i ni geisio byw ein ffydd

er budd yr holl greadigaeth;

yn enw Iesu Grist,

clyw ein gweddi. Amen.

**4.**

Mewn ffydd gweddïwn, Dduw cariad,

dros bawb sydd ynglŷn â’r diwrnod gweithredu hwn,

dros bawb sy’n paratoi am COP28,

dros drafodaethau ffrwythlon,

dros benderfyniadau sy’n arwain at newid,

dros weithredu.

Mewn ffydd gweddïwn, Dduw cariad,

dros godi yr holl bobl,

dros iachau tir aer a môr,

dros feithrin amgylchedd glannach,

dros lesiant yr holl greadigaeth,

dros uno y cenhedloedd.

Amen.

**5.**

Dduw creadigaeth,

yn y dechreuad datgenais fod y byd yn dda;

eto rydym yn dinistrio popeth oedd yn dda,

drwy lygru tir ac aer, afon a môr,

gan effeithio ar iechyd pawb;

drwy wledydd cyfoethocach a barus

i achosi tlodi pellach ymhlith yr anghenus;

drwy economi o ennill a chynnydd

er anfodd rhannu teg.

Cydnabyddwn, o’th flaen,

gyda’th ddoethineb yn ein harwain, O Dduw,

y byddwn yn cydweithio i unioni popeth sydd o’i le,

fel y gellir adnewyddu’r byd mewn iechyd i bawb,

ac y caiff unwaith eto ei ddatgan yn dda.

Amen.

**6.**

Dduw’r holl greadigaeth,

anadlais dy Ysbryd

i’r byd ac i’r holl bobl.

Drwy dy Ysbryd

dangos i ni’r newidiadau bach neu fawr

y gallwn eu gwneud.

Gyda’th gariad

dangos i ni sut i fyw’n fwy syml,

er budd y greadigaeth.

Yn dy ddoethineb

dangos i ni’r ffordd i godi llais,

gan roi ein geiriau ar waith.

Dduw’r holl greadigaeth,

helpa ni i helpu dy fyd.

Amen.